CELEX: 62007CB0128
Language: et
Date: 2008-01-16 00:00:00
Title: Liidetud kohtuasjad C-128/07–C-131/07: Euroopa Kohtu (seitsmes koda) 16. jaanuari 2008 . aasta määrus (Commissione tributaria provinciale di Latina (Itaalia) eelotsusetaotlus) — Angelo Molinari (C-128/07), Giovanni Galeota (C-129/07), Salvatore Barbagallo (C-130/07), Michele Ciampi (C-131/07) versus Agenzia delle Entrate — Ufficio di Latina (Direktiiv 76/207/EMÜ — Meeste ja naiste võrdne kohtlemine — Töölepingu lõpetamise hüvitis — Maksusoodustus, mis antakse erineval vanusel töötaja soost sõltuvalt)

12.4.2008   
            
            
               ET
            
            
               Euroopa Liidu Teataja
            
            
               C 92/10
            
         Euroopa Kohtu (seitsmes koda) 16. jaanuari 2008. aasta määrus (Commissione tributaria provinciale di Latina (Itaalia) eelotsusetaotlus) — Angelo Molinari (C-128/07), Giovanni Galeota (C-129/07), Salvatore Barbagallo (C-130/07), Michele Ciampi (C-131/07) versus Agenzia delle Entrate — Ufficio di Latina
   (Liidetud kohtuasjad C-128/07–C-131/07) (1)
   
   (Direktiiv 76/207/EMÜ - Meeste ja naiste võrdne kohtlemine - Töölepingu lõpetamise hüvitis - Maksusoodustus, mis antakse erineval vanusel töötaja soost sõltuvalt)
   (2008/C 92/16)
   Kohtumenetluse keel: itaalia
   Eelotsusetaotluse esitanud kohus
   Commissione tributaria provinciale di Latina
   Põhikohtuasja pooled
   
      Hagejad: Angelo Molinari (C-128/07), Giovanni Galeota (C-129/07), Salvatore Barbagallo (C-130/07), Michele Ciampi (C-131/07)
   
      Kostja: Agenzia delle Entrate — Ufficio di Latina
   Kohtuasja ese
   Eelotsusetaotlus — Commissione tributaria provinciale di Latina — Nõukogu 9. veebruari 1976. aasta direktiivi 76/207/EMÜ meeste ja naiste võrdse kohtlemise põhimõtte rakendamise kohta seoses töö saamise, kutseõppe, edutamise ning töötingimustega (EÜT L 39, lk 40; ELT eriväljaanne 05/01, lk 187) ja nõukogu direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas (EÜT L 6, lk 24; ELT eriväljaanne 05/01, lk 215) tõlgendamine — Kohtuotsuse C-207/04: Vergani tõlgendamine — Vähendatud maksu kohaldamine summadele, mis saadi töötamise lõpetamise järel, et ärgitada teatud vanuses töötajate lahkumist — Maksusoodustus, mis antakse erineval vanusel töötaja soost sõltuvalt
   Resolutiivosa
   
               1.
            
            
               Alates 21. juuli 2005. aasta otsusest kohtuasjas C-207/04: Vergani, millest tuleneb teatud siseriiklike õigusnormide vastuolu ühenduse õigusega, peavad asjaomase liikmesriigi ametiasutused võtma üld- või erimeetmeid, mis on sobilikud tagamaks nende territooriumil ühenduse õiguse järgimine, kusjuures neil ametiasutustel on õigus valida võetavaid meetmeid, et siseriiklik õigus oleks kooskõlas ühenduse õigusega ja et viimasest tulenevad õigustatud isikute õigusetele antaks täielik mõju. Kui tuvastatakse ühenduse õigusega vastuolus olev diskrimineerimine ja kui ei ole vastu võetud võrdset kohtlemist kehtestavaid meetmeid, siis on siseriiklikul kohtul kohustus kõrvale jätta igasugune diskrimineeriv siseriikliku õiguse säte, ilma et ta peaks taotlema või ootama selle säte eelnevat tühistamist seadusandja poolt, ja kohaldada ebasoodsalt koheldud kategooria liikmetele sama korda, mida kohaldatakse teise kategooria liikmetele.
            
         
               2.
            
            
               Nõukogu 19. detsembri 1978. aasta direktiivi 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas artikli 7 lõike 1 punktis a sätestatud erandit ei kohaldata sellisele maksumeetmele, mis on ette nähtud vabariigi presidendi 22. detsembri 1986. aasta dekreedi nr 917, mida on muudetud 2. septembri 1997. aasta seadusandliku dekreediga nr 314, artikli 17 lõikes 4a.
            
         
      (1)  ELT C 117, 26.5.2007.